
ΔΗΜΟΣ ΑΛΙΑΡΤΟΥ – ΘΕΣΠΙΕΩΝ                                                                 	                                                                                                                Αλίαρτος, 11-11-2026

                                                             ΔΕΛΤΙΟ ΤΥΠΟΥ
Συνεχίζεται ο νέος κύκλος του ελεύθερου λαϊκού Πανεπιστημίου Αλιάρτου,
του Δήμου Αλιάρτου – Θεσπιέων.

  Ο Δήμος Αλιάρτου – Θεσπιέων και «το Κοινόν των Βοιωτών» στα πλαίσια του Ελεύθερου Λαϊκού Πανεπιστήμιου Αλιάρτου, πραγματοποίησαν, με μεγάλη επιτυχία και παρουσία πλήθους κόσμου, εκδήλωση - ομιλία με θέμα:
 «Η εθνογένεση των Βοιωτών και ο ρόλος της αρχαίας Αλιάρτου» και ομιλητή τον πανεπιστημιακό καθηγητή κ. Πάρη Βαρβαρούση.
[bookmark: _GoBack]Κατά τη διάρκεια της εκδήλωσης ο ομιλητής ανέλυσε τον τρόπο με τον οποίο οι Βοιωτοί διαμόρφωσαν τη νέα τους πατρίδα μετά την κάθοδό τους από τη Θεσσαλία, καθώς και τη διαδικασία μέσα από την οποία οι βοιωτικές πόλεις υιοθέτησαν μια ενιαία εθνική συνείδηση. Ιδιαίτερη έμφαση δόθηκε στη συγκρότηση του Κοινού των Βοιωτών - ενός από τα αρχαιότερα ομοσπονδιακά συστήματα του αρχαίου ελληνικού κόσμου - αλλά και στην προγενέστερη ίδρυση της Αμφικτυονίας της Ογχηστού. Οι θεσμοί αυτοί συνέβαλαν καθοριστικά στην ανάδειξη των Βοιωτών σε μία από τις ισχυρότερες πολιτικές οντότητες στον ελλαδικό χώρο.
Παράλληλα, αναδείχθηκε η συμβολή της αρχαίας Αλιάρτου στη σφυρηλάτηση της κοινής βοιωτικής ταυτότητας. Υπογραμμίστηκε ότι η γεωστρατηγική θέση της πόλης υπήρξε καθοριστική για την περιφερειακή ισορροπία, ενώ τονίστηκε η νομισματική και θεσμική της πρωτοπορία. Χαρακτηριστικό παράδειγμα αποτελεί η καθιέρωση της «Βοιωτικής ασπίδας» στα νομίσματα της Αλιάρτου, ενός συμβόλου που μετέπειτα υιοθετήθηκε από ολόκληρο το Κοινό των Βοιωτών.

 Υποσχόμαστε συνέχιση των εκδηλώσεων αντάξια του ελεύθερου λαϊκού Πανεπιστημίου Αλιάρτου 

